Փի-Վիի մեծ արկածը

«Փի-Վիի մեծ արկածը» (), ամերիկյան արկածային կինոկատակերգություն, ռեժիսոր Թիմ Բարթոնի առաջին լիամետրաժ գեղարվեստական ֆիլմը, որտեղ Փոլ Ռուբենսը խաղում է Փի-Վի Հերմանի դերը։ Նա նաև սցենարի համահեղինակն է Ֆիլ Հարթմանի և Մայքլ Վարհոլի հետ միասին։ Երկրորդական դերերում խաղում են Էլիզաբեթ Դեյլին, Մարկ Հոլթոնը, Դիանա Սելինջերը և Ջուդ Օմենը։ Այն 1948 թվականին նկարահանված իտալական «Հեծանվի գողերը» դասական  ֆիլմի պարոդիան է, որտեղ Փի-Վի Հերմանը, մտնելով աշխարհածավալ որոնումների մեջ, փորձում է գտնել իր գողացված հեծանիվը։

«Փի Վի Հերման շոուի» թատերական հաջողությունից հետո Փոլ Ռուբենսը սկսել է գրել ֆիլմի սցենարը, երբ վարձվել էր Warner Bros.-ի կողմից։ Պրոդյուսերները և Ռուբենսը վարձել են Բարթոնին՝ նրա «Վինսենտ» և «Ֆրանկենվինի» կարճամետրաժներից տպավորված, որպեսզի նա նկարահանի ֆիլմը։ Նկարահանումները տեղի են ունեցել Կալիֆորնիայում և Տեխասում։

Ֆիլմը թողարկվել է 1985 թվականի օգոստոսի 9-ին և հենց միայն Հյուսիսային Ամերիկայում դրա ցուցադրումն ապահովել է 40 միլիոն ամերիկյան դոլարից ավելի շահույթ։ Ֆիլմն առաջադրվել է «Երիտասարդ արտիստ» մրցանակաբաշխությանը, ունեցել շարունակություն՝ Big Top Pee-wee (1988), այնուհետև Pee-wee's Big Holiday (2016) կատակերգությունների տեսքով։

Սյուժե 

Փի-Վի Հերմանը (Փոլ Ռուբենսի կատակերգական մականունը, համանուն հեռուստանախագծի գլխավոր դեմքը) հասուն տղամարդ է, ով կյանքին նայում է մանկական մտածելակերպով և շատ ցածրահասակ է։ Շուտով հասարակության սիրելիին հասնում է կյանքի ամենամեծ դժբախտությունը․ չարագործների կողմից գողացվում է իր հրաշք-հեծանիվը։ Դրա որոնումները շուտով դառնում եմ մեծ արկածներ, որի վերջում մարդուկը ձեռք է բերում նոր ընկերներ և դառնում է լրտեսական մարտաֆիլմի իսկական հերոս։

Դերակատարներ 
 Փոլ Ռուբենս՝ Փի-Վի Հերման 
 Էլիզաբեթ Դեյլի՝ Դոթի
 Մարկ Հոլթոն՝ Ֆրենսիս Բաքսթոն
 Դիանա Սելինջեր՝ Սիմոն
 Ջուդ Օմեն՝ Միքի Մոռելլի
 Ալիս Նունն՝ Լարջ Մարջ
 Ֆիլ Հարթան՝ Լրագրող
 Ջոն Հարրիս՝ Էնդի
 Կարմեն Ֆիլպի՝ Հոբո Ջեք 
 Ջեն Հուքս՝ Թինա
 Ջեյսոն Հարվի՝ Քևին Մորթոն
 Թոնի Բիլլ՝ Թերրի Հոթորն
 Քլիվ Հոլ՝ Գոդզիլլա
 Քլիվ Հոլլ՝ նաև հանդես է գալիս որպես Սատանայի օգնական-մոտոցիկլավար

Ծանոթագրություններ

Արտաքին հղումներ 
 
 
 
 Փի-Վիի մեծ արկածը-ը Box Office Mojo-ում

1985 ֆիլմեր
Թիմ Բարթոնի ֆիլմեր
Ամերիկյան կինոկատակերգություններ
Ամերիկյան արկածային ֆիլմեր
Անգլերեն ֆիլմեր
Լոս Անջելեսում նկարահանված ֆիլմեր
Ֆիլմեր, որոնց գործողությունները տեղի են ունենում Լոս Անջելեսում
Կալիֆոռնիայում նկարահանված ֆիլմեր
Ամերիկյան ֆիլմեր
Warner Bros. ֆիլմեր
Ֆիլմեր, որոնց գործողությունները տեղի են ունենում Կալիֆոռնիայում
Ամերիկյան արկածային կինոկատակերգություններ
Ֆիլմերի երաժշտություն ըստ Դենի Էլֆմանի